Buat 1 alinea dalam bahasa Betawi dengan tema teknologi.

Uni Èropa udèh nyêsuèin undang-undang têntang komunikasi sèluler nyang bêrlaku dêngan standar paling modèrn, têrmasup di dalêmnyè adalah maskapai pênêrbangan nyang bakal bisè masang tèknologi 5G têrbaru di dalêm pêsawat mêrèka. Hal êni ngêmungkinin pênumpang bèbas ngêgunèin hapè amè pêrangkat laèn nyang bisè kêhubung alias modê pêsawat bolèh kagak lagi digunèin. Cakupan 5G bakal dimungkinin dêngan masang "sel pico" di pêsawat. Liwat stasiun jaringan sèl ntu, panggilan tèlpon, pêsên tèks, amè lalu lintas datè bisè dikirim liwat jaringan satêlit kê jaringan sèluler di darat. Êni bêarti orang bisè ngêgunèin sêmuè pitur ponsèl mêrèka di têngèh pênêrbangan. Mênurut Komisi Èropa, sistim baru bakal bisè ngêmanpaatin pêngunduhan nyang jauh lêbih gancang nyang disêdièin olèh 5G, yakni bisè lêbih dari 100 mbps.